Diari Oficial de la Generalitat Valenciana


Sumari del DOGV 5849, del 15-09-2008 (2008/10533)

RESOLUCIÓ de 30 de juliol de 2008, del secretari autonòmic de Cultura, de concessió a les galeries d'art valencianes de les ajudes per a participar en fires d'art nacionals i internacionals, convocades per l'Orde de 16 de gener de 2008 (DOCV núm. 5.745, de 18.04.2008).
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5849

Data del DOGV
:   15-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10146


Data del document
:   30-07-2008

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * manifestació comercial
    * comerç d'art
    * suport econòmic
    * belles arts
    * ajuda pública

RESOLUCIÓ de 30 de juliol de 2008, del secretari autonòmic de Cultura, de concessió a les galeries d'art valencianes de les ajudes per a participar en fires d'art nacionals i internacionals, convocades per l'Orde de 16 de gener de 2008 (DOCV núm. 5.745, de 18.04.2008). [2008/10658]  
Per l'Orde de 16 de gener de 2008 de la Conselleria de Cultura i Esport, es convocà un concurs públic per a la concessió a les galeries d'art valencianes d'ajudes per a participar en fires d'art nacionals i internacionals (DOCV núm. 5.745 de 18.04.2008).  
La dita convocatòria d'ajudes, d'acord amb el que disposa en la disposició addicional única, no necessita ser notificada a la Comissió Europea perquè no complix tots els requisits de l'article 87.1 del Tractat de la CE, atés que s'acullen al règim de minimis i pel seu import no suposen un falsejament de la competència que afecte els intercanvis comercials entre estats membres.  
Les galeries d'art proposades com a beneficiàries han acreditat que es troben al corrent en el compliment de les seues obligacions tributàries amb l'Hisenda estatal i autonòmica i amb la Seguretat Social, segons el que disposa l'article 13 i 14 de la Llei 38/2003, de 17 de novembre, General de Subvencions, i en la forma que determinen els articles 22 i 23 del Reglament General de Subvencions, sense perjuí del que establix la Llei 11/2007, de 22 de juny, d'Accés Electrònic dels Ciutadans als Servicis Públics.  
Vista l'acta de la reunió de la comissió de valoració establida en la base huitena de la convocatòria, així com la proposta de concessió de les ajudes que formula, en què ha aplicat el que disposa la base huitena, punt 7, i efectuada de conformitat la fiscalització prèvia limitada, en virtut de l'acord de 21 de juliol de 2006 del Consell, d'acord amb la delegació efectuada per la consellera de Cultura i Esport, recollida en la disposició final primera de l'orde de convocatòria, resolc:  
Primer  
Concedir les ajudes per a participar en fires d'art nacionals i internacionals a les galeries d'art valencianes que figuren a continuació per l'import que s'hi indica:   
(en euros)  
MY NAME'S LOLITA ART 2.941,46  
PAZ Y COMEDIAS, SL. 3.163,50  
GALERÍA DE ARTE ROSALÍA SENDER, SL. 2.178,77  
GALERIA PUNTO 4357,54  
VAL I 30, SL. 1.322,41  
GALERIA MURO 2.178,77  
GALERIA BENLLIURE, C.B. 2.178,77  
SET ESPAI D'ART 2.128,59  
GALERIA MAIKA SÁNCHEZ 1.893,36  
ALBA CABRERA, SL. 2.178,75  
GALERIA DEL PALAU 1.860,40  
GALERIA TOMÁS MARCH, SL. 2.178,77  
SALVATIERRA NUEVE, SL. 905,36  
LOMA GRES, SL. 1.981,17  
FANDOS Y LEONARTE, SL. 801,86  
GALERIA ROSA SANTOS 3.241,88  
NAVE 25, SL. 4.084,74  
GALERIA LUIS ADELANTADO 4.357,54  
GALERIA VALLE ORTÍ, SL. 3.930,53  
ESPAI VISOR 3.545,80  
ADMAFO28, SL. 612,45  
GALERIA CÀNEM 4.266,05  
ART EUROPA GALERIA 1.862,60  
GARGON ART GALLERY 1.153,87  
L'ALGEPSAR, SL. 695,06  
Segon  
Excloure les següents galeries d'art pel que fa a la sol·licitud d'ajuda per a participar en les fires indicades:   
Nau 25 SL.: Scope London 2008, Liste Berlín 2008, Art Miami 2008 i Scope Miami 2008, per incomplir els apartats f i g de la base setena de la convocatòria.  
Galeria Valle Ortí, SL.: Artissima Torino i Year 2008, per incomplir els apartats f i g de la base setena de la convocatòria:  
Set Espai d'Art desistix de la seua sol·licitud de participació pel que fa a la fira Art Lisboa en un escrit amb data 12 de juny de 2008, perquè no ha sigut seleccionada per a acudir a la fira.  
Tercer  
L'activitat objecte de subvenció és la participació de les galeries d'art valencianes en fires nacionals i internacionals.  
Quart  
La dotació econòmica de les ajudes s'ha de fer efectiva a càrrec de l'aplicació pressupostària 41.37.03.118.52.7 codi de línia T2163000 del pressupost de la Generalitat per a l'exercici 2008, amb una dotació global de 60.000,00 euros.  
Cinqué  
Per a efectuar el pagament de l'ajuda de conformitat amb la base dotze de l'orde de referència, els beneficiaris hauran de presentar abans del 5 de desembre de 2008 la documentació següent:  
- Factures originals o fotocòpies compulsades de les despeses fetes amb relació als conceptes subvencionables determinats en la base cinquena.  
- Memòria explicativa de l'actuació realitzada.  
Sisé  
En el cas de produir-se economies en les subvencions atorgades, l'import sobrant podrà redistribuir-se de forma proporcional entre la resta de beneficiaris, la qual cosa s'haurà de fer, amb la proposta prèvia de la comissió de valoració, a través de la resolució corresponent.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans indicats a continuació:  
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
València, 30 de juliol de 2008.- El secretari autonòmic de Cultura, p.d. (Orde de 16.01.08, DOCV núm. 5.745 de 18.04.08): Rafael Miró Pascual.